**บทที่ 4**

**การปฏิบัติก่อนเกิดภัย**

**4.1 หลักการปฏิบัติ**

ให้องค์การบริหารส่วนตำบลเทพรักษาและหน่วยงานที่เกี่ยวข้องจัดเตรียมและจัดหาทรัพยากรที่จำเป็นเพื่อการป้องกันและบรรเทาสาธารณภัย ให้เหมาะสมกับการประเมินความเสี่ยงและความล่อแหลมของพื้นที่ รวมทั้งการวางแนวทางการปฏิบัติการให้พร้อมเผชิญสาธารณภัยและดำเนินการฝึกซ้อมตามแผนที่กำหนดอย่างสม่ำเสมอ เพื่อให้ทุกภาคส่วนในเขตพื้นที่องค์การบริหารส่วนตำบลเทพรักษาเกิดความพร้อมในทุกด้าน

| หลักการปฏิบัติ | แนวทางปฏิบัติ | ผู้รับผิดชอบ |
| --- | --- | --- |
| **4.1.1. การป้องกันและลดผลกระทบ** |  |  |
| 1. การวิเคราะห์ความเสี่ยงภัย | (1) ประเมินความเสี่ยงภัยและความล่อแหลมในเขตพื้นที่ โดยพิจารณาจากข้อมูลสถิติการเกิดภัยและจากการวิเคราะห์ข้อมูลสภาพแวดล้อมต่างๆ(2) จัดทำแผนที่เสี่ยงภัย แยกตามประเภทภัย | - สำนักปลัด (ผู้รับผิดชอบหลัก)- กองช่าง - งานวิชาการและแผนงาน- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน |
| 2. การเตรียมการด้านฐานข้อมูลและระบบสารสนเทศ | (1) จัดทำฐานข้อมูลเพื่อสนับสนุน การบริหารจัดการสาธารณภัย เช่น เครื่องจักรกล วัสดุ อุปกรณ์เพื่อการป้องกันและบรรเทาสาธารณภัย ข้อมูลพื้นที่เสี่ยงภัย สถิติการเกิดภัย พื้นที่และความรุนแรงของภัย และกำหนดให้มีเจ้าหน้าที่ ผู้รวบรวมข้อมูล บันทึกเหตุการณ์ที่เกี่ยวข้องกับภัยพิบัติในพื้นที่ เช่น ภาพถ่าย เป็นต้น(2) พัฒนาระบบเชื่อมโยงข้อมูลด้านสาธารณภัยระหว่างหน่วยงานให้มีประสิทธิภาพและสามารถใช้งานได้ร่วมกัน(3) ส่งเสริมการขึ้นทะเบียนเกษตรกร ด้านพืช ด้านปศุสัตว์ และด้านประมงและใช้เป็นข้อมูลเพื่อการอพยพและสงเคราะห์ผู้ประสบภัย | - สำนักปลัด (ผู้รับผิดชอบหลัก(- งานวิชาการและแผนงาน- งานสาธารณสุขและสิ่งแวดล้อม |

|  |  |  |
| --- | --- | --- |
| หลักการปฏิบัติ | แนวทางปฏิบัติ | ผู้รับผิดชอบ |
| 3.. การเตรียมการป้องกันด้านโครงสร้างและเครื่องหมายสัญญาณเตือนภัย | (1) ปรับปรุงและจัดหาพื้นที่รองรับน้ำและกักเก็บน้ำ(2) ก่อสร้างกำแพง พนัง หรือรอดักตะกอน ทำฝายชะลอน้ำ กำแพงกันคลื่น เพื่อลดความรุนแรงและป้องกันความเสียหายแก่สถานที่สำคัญ ในพื้นที่ (ภาคผนวก) หรือการสูญเสียพื้นดินจากการกัดเซาะชายฝั่งของทะเล แม่น้ำและแหล่งน้ำ (3) ปรับปรุงสถานที่เพื่อเป็นสถานที่หลบภัยชั่วคราว สำหรับพื้นที่ที่การอพยพหนีภัยทำได้ยากหรือไม่มีพื้นที่หลบภัยที่เหมาะสม เพื่อเตรียมการอพยพไปยังสถานที่รองรับการอพยพ ต่อไป(4) ก่อสร้าง/ปรับปรุงเส้นทางเพื่อการส่งกำลังบำรุง หรือเส้นทางไปสถานที่หลบภัยให้ใช้การได้ตลอดเวลา(5) จัดเตรียมระบบการแจ้งข่าวภัยระบบเตือนภัย ป้ายเตือนภัย ป้ายเส้นทางหนีภัยรวมทั้งสัญญาณเตือนภัยรูปแบบต่างๆ เพื่อแจ้งเตือนภัยให้ประชาชนและเจ้าหน้าที่ได้รับทราบล่วงหน้า | - กองช่างและสำนักปลัด (ผู้รับผิดชอบหลัก(- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน |

| หลักการปฏิบัติ | แนวทางปฏิบัติ | ผู้รับผิดชอบ |
| --- | --- | --- |
| **4.1.2 การเตรียมความพร้อม** |  |  |
|  |  |  |
| 1. ด้านการจัดระบบปฏิบัติการฉุกเฉิน | (1) จัดทำคู่มือการตอบโต้สาธารณภัยและจัดทำแผนเผชิญเหตุ และมีการฝึกซ้อมแผนเป็นประจำทุกปี โดยเฉพาะในพื้นที่ที่เคยประสบภัย (2) จัดเตรียมระบบการติดต่อสื่อสารหลัก สื่อสารรอง และสื่อสารสำรอง รวมทั้งกำหนดช่องความถี่กลางด้าน สาธารณภัย และมีการฝึกซ้อมการอำนวยการสื่อสารอย่างสม่ำเสมอ(3) จัดเตรียมเส้นทางอพยพ สถานที่ปลอดภัยสำหรับคนสัตว์เลี้ยง และปศุสัตว์ รวมทั้งพื้นที่รองรับการดูแลรักษาพยาบาลผู้บาดเจ็บ(4) จัดเตรียมทะเบียนรายการสิ่งของจำเป็น เช่น อาหาร เวชภัณฑ์ และอุปกรณ์เครื่องใช้ต่างๆที่จำเป็นต่อการดำรงชีวิต(5) กำหนดมาตรการรักษา ความปลอดภัย ความสงบเรียบร้อย การควบคุม การจัดการจราจรและเส้นทางการสัญจร รวมทั้งกำหนด จุด ขึ้น ลง ยานพาหนะภายในเขตพื้นที่ประสบภัย(6) จัดระบบการสงเคราะห์ผู้ประสบภัยและการดูแลสิ่งของบริจาค(7) จัดทำและปรับปรุงบัญชีรายชื่อคนที่ต้องช่วยเหลือเป็นกรณีพิเศษ | - สำนักปลัด (ผู้รับผิดชอบหลัก)- งานวิชาการและแผนงาน- กองช่าง- ตำรวจ- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- อปพร. ,อสม.,อาสาสมัครต่างๆ |

|  |  |  |
| --- | --- | --- |
| 2. ด้านการส่งเสริมการให้ความรู้และสร้างความตระหนักเรื่องการป้องกันและบรรเทาสาธารณภัย | (1) สนับสนุนการใช้สื่อประชาสัมพันธ์ด้านสาธารณภัยในการรณรงค์ประชาสัมพันธ์เพื่อปลูกฝังจิตสำนึกและวัฒนธรรมความปลอดภัย อย่างต่อเนื่อง (2) จัดให้มีกิจกรรมเพื่อการอนุรักษ์ ฟื้นฟูทรัพยากรธรรมชาติและสิ่งแวดล้อม และเผยแพร่ ความรู้ความเข้าใจแก่ประชาชน เช่น การปลูกป่า การใช้หญ้าแฝกเพื่อการอนุรักษ์ดินและน้ำ(3) พัฒนารูปแบบและเนื้อหาการรณรงค์ประชาสัมพันธ์ให้ชัดเจนเข้าใจง่าย เหมาะสม เข้าถึงกลุ่มเป้าหมายแต่ละกลุ่ม (4) ส่งเสริมและสนับสนุนให้องค์กรเครือข่ายในการป้องกันและบรรเทาสาธารณภัยทุกภาคส่วน ทั้งภาครัฐ ภาคเอกชน และอาสาสมัครต่างๆ มีส่วนร่วมในการรณรงค์ในเรื่องความปลอดภัยอย่างต่อเนื่อง | - สำนักปลัด (ผู้รับผิดชอบหลัก)- งานวิชาการและแผนงาน- กำนัน/ผู้ใหญ่บ้าน/ผู้นำชุมชน- คณะกรรมการป้องกันฯหมู่บ้าน/ชุมชน |
| 3. ด้านบุคลากร | (1) จัดเตรียมและมอบหมายเจ้าหน้าที่ที่รับผิดชอบงานป้องกันและบรรเทา สาธารณภัย และกำหนดวิธีการปฏิบัติตามหน้าที่และขั้นตอนต่างๆ(2) จัดการฝึกอบรม สัมมนาและกิจกรรมเพื่อการพัฒนาศักยภาพบุคลากรด้านการป้องกันและบรรเทาสาธารณภัย รวมทั้งให้ความรู้ในเรื่องขนบธรรมเนียม ประเพณี ข้อห้าม ข้อจำกัด ของชุมชน(3) เสริมสร้างศักยภาพชุมชนโดยการฝึกอบรมประชาชนในการป้องกันและบรรเทาสาธารณภัย การช่วยเหลือตนเอง ผู้อื่นและชุมชนเมื่อเกิดภัย รวมทั้งการขับขี่ยานพาหนะในพื้นที่ประสบภัย(4) จัดทำบัญชีรายชื่อ และข้อมูลเครื่องมือ เครื่องจักร ยานพาหนะ รวมทั้งข้อมูลทักษะ ความชำนาญ ในการปฏิบัติงานขององค์การ สาธารณกุศลเพื่อเตรียมความพร้อมและมอบภารกิจในการปฏิบัติการขององค์การสาธารณกุศลในเขตพื้นที่และพื้นที่ข้างเคียง **(ภาคผนวก)** | - สำนักปลัด (ผู้รับผิดชอบหลัก)- กองอำนวยการป้องกันและบรรเทาสาธารณภัยท้องถิ่น- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน- องค์กรสาธารณกุศล- อปพร. ,อส.,อาสาสมัคร |
| 4. ด้านเครื่องจักรกล ยานพาหนะ วัสดุอุปกรณ์ เครื่องมือเครื่องใช้ และพลังงาน | (1) จัดเตรียมเครื่องจักรกล ยานพาหนะ เครื่องมือ วัสดุอุปกรณ์ที่จำเป็นให้พร้อม ใช้งานได้ทันที(2) จัดทำบัญชีเครื่องจักรกล ยานพาหนะ เครื่องมือ วัสดุอุปกรณ์ของหน่วยงานภาคีเครือข่ายทุกภาคส่วน **(ภาคผนวก)**(3) ปรับปรุง ซ่อมแซมเครื่องจักรกล เครื่องมือ วัสดุ อุปกรณ์ด้านสาธารณภัยให้มีความพร้อมใช้งาน(4) จัดหาเครื่องมือและอุปกรณ์ที่จำเป็นพื้นฐานสำหรับชุมชน(5) จัดเตรียมเชื้อเพลิงสำรอง/พลังงานสำรอง(6) กำหนดจุดระดมทรัพยากร เพื่อการบรรเทาสาธารณภัยและการอพยพ | - กองช่าง (ผู้รับผิดชอบหลัก)- สำนักปลัด - ตำรวจ- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน |
| 5. ด้านการแจ้งข่าว เฝ้าระวัง และเตือนภัย | (1) จัดตั้งศูนย์รับแจ้งเหตุด่วน สาธารณภัย(2) ส่งเสริมการเรียนรู้ ซักซ้อม ความเข้าใจ ในระบบการแจ้งข่าว การรายงานและเตือนภัย การใช้สัญญาณเตือนภัยหรือสัญลักษณ์การเตือนภัย เช่น การใช้ธงสี เขียว เหลือง แสด แดง แก่ประชาชน รวมทั้งการปฏิบัติเมื่อได้รับการแจ้งข่าวหรือเตือนภัย โดยให้ประชาชนตระหนักว่าปรากฏการธรรมชาติไม่ได้เป็นภัยพิบัติเสมอไป แต่หากมีความประมาท ขาดการเตรียมความพร้อม ก็อาจได้รับอันตรายจากภัยพิบัติ(3) ติดตามการรายงานสภาพอากาศปรากฏการธรรมชาติ ข้อมูลสถานการณ์น้ำ และการแจ้งข่าว การเตือนภัย จากกองอำนวยการป้องกันและบรรเทาสาธารณภัยระดับเหนือขึ้นไป และหน่วยงานที่เกี่ยวข้อง ได้แก่ กรมอุตุนิยมวิทยา กรมชลประทาน กรมทรัพยากรน้ำ กรมอุทกศาสตร์ การไฟฟ้าฝ่ายผลิต กรมป่าไม้ กรมอุทยานแห่งชาติ สัตว์ป่าและพันธ์พืช กรมทรัพยากรธรณี กรมป้องกันและบรรเทาสาธารณภัยและศูนย์เตือนภัยพิบัติแห่งชาติ รวมทั้งสื่อต่างๆ เพื่อรวบรวมข้อมูล เฝ้าระวัง วิเคราะห์ ประเมินแนวโน้มการเกิดภัย  ดำเนินการแจ้งข่าวให้ประชาชนทราบถึงระยะเวลา ภาวะที่จะคุกคาม(อันตรายต่อชีวิตและทรัพย์สิน) เป็นระยะๆ และให้ความสำคัญกับผู้ที่ต้องช่วยเหลือเป็นกรณีพิเศษ เช่นผู้พิการ ทั้งนี้ความถี่ของการ แจ้งข่าว เตือนภัยขึ้นอยู่กับแนวโน้มการเกิดภัย(4) จัดให้มีอาสาสมัครและเครือข่ายเผ้าระวังและแจ้งข่าว เตือนภัยระดับชุมชน ทำหน้าที่ติดตาม เฝ้าระวังปรากฏการธรรมชาติที่มีแนวโน้ม การเกิดภัย แจ้งข่าว เตือนภัยแก่ชุมชน และรายงานสถานการณ์แก่กองอำนวยการป้องกันและบรรเทาสาธารณภัยท้องถิ่นโดยใช้ระบบการสื่อสาร เครื่องมือแจ้งเตือนภัย ของชุมชน(5) ประกาศยกเลิกสถานการณ์เมื่อพิสูจน์ทราบแน่ชัดว่าไม่มีภัยมาถึง  | - สำนักปลัด (ผู้รับผิดชอบหลัก)- อาสาสมัครแจ้งเตือนภัย- กำนัน/ผู้ใหญ่บ้าน/ผู้นำชุมชน- คณะกรรมการป้องกันและบรรเทาสาธารณภัยหมู่บ้าน/ชุมชน |
| 6. ด้านการเตรียมรับสถานการณ์ | (1) จัดประชุมหน่วยงานและเจ้าหน้าที่ที่เกี่ยวข้องกับการป้องกันและบรรเทาสาธารณภัย เช่น สถานพยาบาล ไฟฟ้า ประปา ผู้นำชุมชน ฯลฯ(2) มอบหมายภารกิจความรับผิดชอบให้แก่เจ้าหน้าที่และหน่วยงานนั้น(3) กำหนดผู้ประสานงานที่สามารถติดต่อได้ตลอดเวลาของแต่ละหน่วยงาน **(ภาคผนวก)** | - สำนักปลัด (ผู้รับผิดชอบหลัก) |
| **4.1.3 ด้านการการอพยพ** | (1) จัดทำคู่มือการอพยพ คู่มือการช่วยเหลือตนเองเบื้องต้นเมื่อมีภัยพิบัติหรือแนวทางการปฏิบัติในการมาอยู่ในพื้นที่รองรับการอพยพ ที่สั้น ง่ายต่อการทำความเข้าใจ ให้ประชาชน ได้ศึกษา (2) ดำเนินการสำรวจพื้นที่ กำหนดสถานที่ปลอดภัยเพื่อรองรับการอพยพประชาชน สัตว์เลี้ยงและปศุสัตว์ โดยแยกระหว่างคนกับสัตว์(3) ประชุมหมู่บ้าน/ชุมชนเพื่อรับทราบข้อมูลและซักซ้อมขั้นตอนการอพยพ รวมทั้งทบทวนขั้นตอนและฝึกซ้อมการอพยพ รวมถึงการสื่อสาร ในระหว่างการอพยพ (4) จัดให้มีป้ายแสดงสัญญาณเตือนภัยป้ายบอกเส้นทางอพยพ(5) กำหนดเส้นทางหลักและเส้นทางรองสำหรับการอพยพซึ่งไม่ขัดขวางการปฏิบัติของหน่วยงาน(6)จัดเตรียม เครื่องมือ อุปกรณ์ ยานพาหนะ ที่จำเป็นต่อการอพยพ **(ภาคผนวก)**(7) จัดลำดับความสำคัญของการอพยพ โดยจัดแบ่งประเภทของบุคคลตามลำดับความจำเป็นเร่งด่วนรวมทั้งกำหนดจุดนัดหมายประจำชุมชนเพื่อไปยังพื้นที่รองรับการอพยพ(8) จัดเตรียมเครื่องมือ อุปกรณ์เพื่อการสื่อสาร พร้อมทั้ง ทดสอบระบบการสื่อสาร เครื่องมือสื่อสาร และปรับปรุงให้พร้อมใช้งาน สามารถดำรงการสื่อสารได้ตลอดเวลา ทั้งวิทยุสื่อสาร โทรศัพท์พื้นฐาน รวมทั้งโทรศัพท์เคลื่อนที่ (9) จัดเตรียมแบบลงทะเบียนผู้อพยพเพื่อให้ทราบจำนวนผู้อพยพ และผู้ที่ยังไม่อพยพ(10) จัดระบบรักษาความปลอดภัยใน พื้นที่อพยพและที่พักผู้อพยพ(11) จัดทำบัญชีสถานที่ปลอดภัย ที่จัดเป็นศูนย์พักพิงชั่วคราว ในพื้นที่เพื่อรองรับผู้ประสบภัย **(ภาคผนวก จ.)** | - สำนักปลัด (ผู้รับผิดชอบหลัก)- คณะกรรมการป้องกันและบรรเทาสาธารณภัยหมู่บ้าน/ชุมชน - กองช่าง- กำนัน/ผู้ใหญ่บ้าน- ผู้นำชุมชน- ผู้นำทางศาสนา/ผู้บริหารสถานศึกษา- มิสเตอร์เตือนภัย,อาสาสมัครแจ้งเตือนภัย- อปพร. อสม. , อาสาสมัครต่างๆ ฯลฯ |